REGOLAMENT TAL-KUMMISSJONI (KE) Nru 1008/2005
tat-30 ta' Ġunju 2005
li jemenda r-Regolament (KE) Nru 2771/1999 li jistabbilixxi r-regoli dettaljati għall-applikazzjoni tar-Regolament tal-Kunsill (KE) Nru 1255/1999
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1255/1999 tas-17 ta' Mejju 1999 dwar l-organizzazzjoni komuni tas-suq tal-ħalib u tal-prodotti tal-ħalib (1), u partikolarment l-Artikolu 10 tiegħu,
Billi:
(1)
Ir-Regolament tal-Kunsill (KE) Nru 2771/1999 (2) jipprovdi għal sistema ta' intervent għax-xiri tal-butir bi prezzijiet fissi.
(2)
L-Artikolu 4(1) tar-Regolament (KE) Nru 1255/1999 jipprovdi għat-tnaqqis tal-prezzijiet tal-intervent tal-butir. Għalhekk hu neċessarju li jkun speċifikat il-prezz ta' intervent li għandu jintuża għall-kalkolu tal-prezz tax-xiri meta l-prezz tal-intervent jinbidel.
(3)
Ir-Regolament (KE) Nru 2771/1999 għandu għalhekk jkun emendat kif jixraq.
(4)
Il-miżuri provduti għalihom f'dan ir-Regolament huma skont l-opinjoni tal-Kumitat ta' Ġestjoni għall-Ħalib u prodotti tal-Ħalib.
ADOTTAT DAN IR-REGOLAMENT:
Artikolu 1
Fl-Artiklu 2(1) tar-Regolament (KE) Nru 2771/1999 jiżdied is-subparagrafu li jmiss:
“Il-prezz tal-intervent li għandu jintuża għal-kalkolu tal-prezz tax-xiri għandu jkun dak fis-seħħ fil-ġurnata tal-manifattura tal-butir.”
Artikolu 2
Dan ir-Regolament għandu jidħol fis-seħħ fil-ġurnata wara l-pubblikazzjoni tiegħu f'Il-Ġurnal Uffiċjali ta' l-Unjoni Ewropea.
Għandu japplika mill-1 ta' Lulju 2005
Dan ir-Regolament għandu jkun jorbot fl-intier tiegħu u direttament applikabbli fl-Istati Membri kollha.
Magħmul fi Brussell, 30 ta' Ġunju 2005